## Zakon o izmjenama i dopunama Zakona o izboru članova predstavničkih tijela jedinica lokalne i područne (regionalne) samouprave

### NN 40/2005 (29.3.2005.), Zakon o izmjenama i dopunama Zakona o izboru članova predstavničkih tijela jedinica lokalne i područne (regionalne) samouprave

HRVATSKI
SABOR

790

Na
teme­lju članka 88. Ustava Republike Hrvatske,
donosim

ODLUKU

o proglaŠe­nju Zakona o izmjenama i dopunama Zakona o
izboru Članova predstavniČkih tijela jedinica lokalne
i podruČne (re­gionalne) samouprave

Proglašavam
Zakon o izmjenama i dopunama Zakona o izboru članova predstavničkih tijela
jedinica lokalne i područne (re­gionalne) samouprave,
koje­ga je Hrvatski sabor donio na sjednici 23. ožujka 2005. godine.

Broj: 01-081-05-1168/2
Zagreb, 24. ožujka 2005.

Predsjednik
Republike Hrvatske
**Stjepan Mesić,** v. r.

ZAKON

O
IZMJENAMA I DOPUNAMA ZAKONA O IZBORU ČLANOVA PREDSTAVNIČKIH TIJELA JEDINICA
LOKALNE I PODRUČNE (REGIONALNE) SAMOUPRAVE

Članak
1.

U
Zakonu o izboru članova predstavničkih tijela jedinica lokalne i područne
(regionalne) samouprave (»Narodne novine«, br.
33/01., 10/02., 155/02., 45/03. i 43/04.), u članku 5. stavku 2. riječi: »državni
pravobranitelj, zamjenik državnog pravobranite­lja« i »zamjenik ministra« brišu se, a iza riječi:
»ministar,« dodaju se riječi: »državni tajnik, zamjenik državnog tajnika«.

Članak 2.

Članak 8. Zakona o izmjenama i dopunama Zakona o
izboru članova predstavničkih tijela jedinica lokalne i područne (regionalne)
samouprave (»Narodne novine«, br. 45/03.), mijenja se
i glasi:

»Na
dopunskim izborima za predstavnička tijela jedinica lokalne i područne
(regionalne) samouprave birači mogu glasovati samo za liste na kojima su
kandidati kandidirani za predstavnike nacionalnih manjina.«

Članak
3.

U članku
9.b stavku 4. riječi: »i vijeće nacionalne manjine«, brišu se.

U
stavku 5. riječi: »redovitim ili« i riječi: »prebivaju i«, bri­šu se.

Članak
4.

Članak
13. mijenja se i glasi:

»Potpisi
birača prikupljaju se na propisanom obrascu u koji se unosi ime i prezime birača,
adresa prijavljenog prebivališta, broj važeće osobne iskaznice i mjesto njezina
izdavanja.«

Članak
5.

U članku
14. stavku 1. riječ: »dostavljeni« zamjenjuju se rije­čima:
»zaprimljeni u«.

Članak 6.

U članku 15. stavak 1. mijenja se i glasi:

»U prijedlogu liste obvezno se navode imena i
prezimena svakog od kandidata na listi, nacionalnost, adresa prijavljenog
prebivališta, broj važeće osobne iskaznice i mjesto njezina izdavanja. Uz
prijedlog liste dostavlja se očitovanje svakog od kandidata na listi o prihvaćanju
kandidature. Očitovanje mora biti ovjereno od strane javnog bilježnika ili
nadležnoga izbornog povjerenstva.«

Iza stavka 2. dodaje se novi stavak 3. koji
glasi:

»Ako predlagatelj predloži više kandidata od
onog broja članova predstavničkog tijela koliko ih se bira na izborima, smatra
se da su pravovaljano predloženi samo kandidati do najvećeg broja članova koji
se biraju u to predstavničko tijelo.«

Dosadašnji stavak 3. postaje stavak 4.

Članak 7.

Članak 20. mijenja se i glasi:

»Na dan koji prethodi danu održavanja izbora i
na dan održavanja izbora do zatvaranja birališta u 19 sati, zabranjena je svaka
izborna promidžba i svako objavljivanje privremenih rezultata ili njihovih
procjena.

Ispitivanje javnog mnijenja i opredjeljenja birača
o glasovanju dopušteno je i za vrijeme trajanja izbora, a rezultati ispitivanja
ne smiju se objavljivati do zatvaranja birališta.«

Članak 8.

Članak 32. mijenja se i glasi:

»Birački odbori izravno provode glasovanje birača
na biračkim mjestima, te osiguravaju pravilnost i tajnost glasovanja.

Birački odbor čine predsjednik i njegov
zamjenik, te dva člana i njihovi zamjenici. Po jednog člana i zamjenika određuje
većinska politička stranka ili koalicija, a po jednog člana i zamje­nika određuju oporbene
političke stranke ili koalicije sukladno stranačkom sastavu predstavničkog
tijela.

Političke stranke dužne su odrediti članove
pojedinih birač­kih odbora i dostaviti njihova imena
nadležnim izbornim povjerenstvima najkasnije 8 dana prije dana održavanja
izbora. Ne odrede li ih, odnosno ukoliko prijedlozi ne prispiju nadležnim
izbornim povjerenstvima, nadležna izborna povjerenstva samostalno će odrediti članove
biračkih odbora.

Članovi biračkog odbora ne mogu biti kandidati
na listi.

Predsjednik biračkog odbora i njegov zamjenik ne
smiju biti članovi niti jedne političke stranke, a u pravilu trebaju biti
pravne struke. Predsjednik biračkog odbora i njegov zamjenik potpisuju izjavu o
nestranačkoj pripadnosti pod materijalnom i kaznenom odgovornošću pri nadležnom
izbornom povjerenstvu.

Biračke odbore za sva biračka mjesta imenuju
izborna povjerenstva nadležna prema odredbama ovoga Zakona, najkasnije pet dana
prije dana održavanja izbora.«

Članak 9.

U članku
33. stavak 4. mijenja se i glasi:

»Za
svako biračko mjesto odredit će se posebna prostorija za glasovanje uređena i
opremljena na način koji osigurava tajnost glasovanja, u kojoj se mogu isticati
samo državni simboli u skladu s Ustavom Repub­like
Hrvatske i Zakonom o grbu, zastavi i himni Republike Hrvatske te zastavi i lenti
Predsjednika Repub­like Hrvatske (»Narodne novine«, br. 55/90.), kao što su grb Republike Hrvatske i zastava
Republike Hrvatske, te obi­lježja župa­nija, gradova, odnosno općina sukladno ­njihovom statutu.«

Članak 10.

Članak 52. mijenja se i glasi:

»Političke stranke, udruge nacionalnih manjina,
kandidati, najmanje 100 birača ili najmanje 5% birača izborne jedinice u kojoj
se provode izbori imaju pravo podnijeti prigovor nadležnom izbornom
povjerenstvu.

Protiv rješenja na prigovor nadležnoga izbornog povjerenstva,
u zaštiti izbornog prava političke stranke, kandidati, najmanje 100 birača ili
najmanje 5% birača izborne jedinice u kojoj se provode izbori imaju pravo
podnijeti žalbu Ustavnom sudu Republike Hrvatske (izborni spor).

Ukoliko je kandidacijsku
listu predložilo više političkih stranaka, prigovor će se smatrati
pravovaljanim i kada ga je podnijela samo jedna politička stranka.

Političke stranke će na temelju svojih statuta
odrediti tko se ima smatrati ovlaštenim podnositeljem prigovora, odnosno ovlaštenim
podnositeljem žalbe.

Skupina od najmanje 100 birača ili najmanje 5%
birača izborne jedinice u kojoj se provode izbori dužni su odrediti zajedničkog
predstavnika ovlaštenog za podnošenje prigovora, odnosno žalbe.

Nositelji nezavisnih lista prigovor, odnosno žalbu
podnose osobno.«

Članak 11.

Iza
glave VIII. a »IZBORI ČLANOVA VIJEĆA NACIONALNIH MANJINA U JEDINICAMA
SAMOUPRAVE« dodaje se glava VIII. b i članak 59. d koji glase:

»VIII.
b KAZNENE ODREDBE

Članak
59. d

Novčanom
kaznom od 3.000,00 kuna kaznit će se za prekršaj:

–
fizička osoba za povredu izborne šutnje (članak 20.).

Novčanom
kaznom od 10.000,00 do 30.000,00 kuna kaznit će se za prekršaj:

–
kandidat na izborima za povredu izborne šutnje (članak 20.).

Novčanom
kaznom od 100.000,00 do 500.000,00 kuna kaznit će se za prekršaj:

– pravna osoba za povredu izborne šutnje (članak
20.).

Novčanom kaznom od 10.000,00 do 30.000,00 kuna
kaznit će se za prekršaj:

– odgovorna osoba u pravnoj osobi za povredu
izborne šutnje (članak 20.).«

Članak 12.

Predstavničko tijelo jedinice u kojoj pripadnici
nacionalnih ma­njina imaju pravo na zastup­ljenost sukladno odredbama
Ustav­nog zakona o pravima nacionalnih manjina
(»Narodne novine«, br. 155/02.) dužno je uskladiti
statut u roku od 15 dana od dana stupanja na snagu ovoga Zakona, te o tome bez
odgode izvijestiti nadležno izborno povjerenstvo.

Članak 13.

Ukoliko predstavnička tijela ne usklade statute
sukladno odredbama ovoga Zakona, u predstavnička tijela kojima je broj članova
izmijenjen izmjenama statuta ili statutarnom odlukom radi ostvarivanja prava
pripadnika nacionalnih manjina na zastup­ljenost u predstavničkim tijelima sukladno odredbama
Ustavnog zakona o pravima nacionalnih manjina birat će se broj članova koji je
bio određen prije povećanja broja radi postizanja zastup­ljenosti.

Članak 14.

Mandat svih članova predstavničkih tijela
jedinica lokalne i pod­ručne (regionalne) samouprave izabranih na redovitim,
prijevremenim ili dopunskim izborima prestaje danom objave odluke Vlade
Republike Hrvatske o raspisivanju izbora za članove predstavničkih tijela
jedinica lokalne samouprave i jedinica područne (regionalne) samouprave.

Članak 15.

Ovaj Zakon stupa na snagu danom objave u
»Narodnim novinama«.

Klasa: 015-01/05-01/07
Zagreb, 23. ožujka 2005.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 40/2005-790